รักษาร่างกายให้อบอุ่นขณะอยู่ข้างใน รักษาร่างกายให้อบอุ่นขณะอยู่ข้างนอก
วิธีพื้นฐานที่สุดที่คุณจะสามารถรักษาร่างกายให้อบอุ่นได้ทั้งเวลาอยู่ข้างนอกและข้างในก็คือ การใส่เสื้อผ้าเป็นชั้นๆ ถามใครที่เคยอยู่เขตหนาวๆ ในโลกนี้มาก่อน เช่น อลาสก้ากับนอร์เวย์ พวกเขาจะบอกคุณเลยว่าให้ใส่เสื้อผ้าเป็นชั้นๆ วิธีนี้จะช่วยให้คุณได้ใส่เสื้อผ้าที่ปรับตามสภาพอากาศที่มีหิมะตกข้างนอกอย่างง่ายดาย และเปลี่ยนมาเป็นเสื้อผ้าสำหรับออฟฟิศที่อบอุ่นสบายๆ ได้อัตโนมัติ ตัวอย่างเสื้อผ้าที่ใช้ใส่เป็นชั้นๆ ได้แก่การใส่ถุงน่อง ยีนส์ เสื้อเชิ้ตแขนยาว เสื้อเชิ้ตติดกระดุม สเวตเตอร์ และเสื้อโค้ต การใส่เสื้อผ้าเหล่านี้หรือการใส่เสื้อผ้าเหล่านี้เข้าด้วยกันจะทำให้คุณปรับตัวให้เข้ากับห้องเรียนที่ร้อนระอุ ออฟฟิศที่หนาวบาดขั้วหัวใจ ซูเปอร์มาร์เก็ตอากาศปกติ และอุณหภูมิที่หนาวเหน็บด้านนอกได้อย่างง่ายดายโดยไม่มีปัญหาเลย ถ้าหากคุณเป็นคนไทยที่ย้ายถิ่นฐานไปอยู่ต่างบ้านต่างเมืองแต่ก็ยังไม่ชินกับอากาศหนาวสักที บ้านของคุณจะต้องกักเก็บความร้อนให้ได้มากที่สุด คุณอาจจะติดฉนวนกันความร้อนไว้ที่ผนังหรือเพดาน และอาจจะปรับเปลี่ยนง่ายๆ อย่างการแขวนผ้าม่านและผ้าห่มหนาๆ ไว้เหนือหน้าต่าง  จริงๆ แล้วเฉดเซลลูลาร์ค่อนข้างมีประสิทธิภาพในการไม่ให้ลมเย็นพัดมาทางหน้าต่าง และมักจะถูกกว่าผ้าม่านอื่นๆ ด้วย นอกจากนี้คุณยังสามารถเพิ่มฉนวนกันความร้อนที่หน้าต่างและกระจกบนประตูด้วยฟิล์มกันความร้อน ซึ่งเป็นวัสดุพลาสติกใสและติดกับกระจกต่างๆ อยู่ การทำให้ห้องใดห้องหนึ่งอุ่นแทนที่จะทำให้อพาร์ตเมนต์หรือบ้านทั้งหลังอุ่นนั้นมักจะง่ายกว่าและประหยัดกว่า หาห้องเดี่ยวที่คนในครอบครัวสามารถอยู่ด้วยกันได้ในช่วงเวลาที่คุณตื่นและปิดห้องอื่นๆ ที่อยู่ในบ้านให้หมด ปิดประตูและใช้ผ้าห่มคลุมไว้ กระจายความร้อนจากฮีตเตอร์ส่วนกลางและใช้วิธีอื่นๆ ในการทำให้ห้องอบอุ่น วิธีนี้จะช่วยให้คุณไม่ให้คุณต้องลงแรงทำให้ห้องที่คุณไม่ค่อยได้ใช้อุ่นไปด้วย คุณจะต้องสังเกตว่ามีรูและช่องที่ให้อากาศเย็นๆ เข้ามาในบ้านหรือระหว่างห้องที่มีระดับฉนวนกันความร้อนต่างกัน ตัวอย่างช่องที่พบได้บ่อยที่สุดก็คือช่องใต้ประตู แต่คุณก็อาจจะเจอหน้าต่างบางบานที่มีกระแสลมเข้ามาหรือห้องเหนือห้องใต้ดินที่มีลมเย็นเข้ามาทางพื้น  ผ้าห่มและพรมม้วนๆ สามารถนำไปใช้ปิดช่องเหล่านี้ได้อย่างง่ายดาย คุณอาจจะอยากให้เตียงอุ่นสักหน่อยก่อนค่อยคลานขึ้นไปนอน เพราะไม่มีใครชอบที่นอนเย็นเจี๊ยบ มีวิธีต่างๆ มากมายที่จะทำให้เตียงของคุณอุ่นสบายก่อนเวลาเข้านอน ลอง: นำขวดน้ำร้อนไปวางไว้ใต้ผ้าห่มที่อยู่ตรงกลางค่อนมาทางปลายเตียง หรือใช้เตารีดรีดผ้าห่ม 10 – 20 นาทีด้วยไฟกลางหรือไฟแรง หรือจริงๆ จะอบอะไรก็ได้ เวลาที่เตาของคุณเปิดและใช้ความร้อนที่อุณหภูมิการอบปกติประมาณ 185 องศาเซลเซียสนั้นจะทำให้ห้องที่มีเตาอบอยู่สบายและอบอุ่นได้จริงๆ ให้ห้องครัวเป็นศูนย์กลางของบ้านในวันหยุดสุดสัปดาห์และคุยเล่นกันระหว่างอบคุกกี้หรืออาหารอื่นๆ  การรีดผ้าก็ทำให้ห้องใกล้ๆ อุ่นได้เหมือนกัน คุณต้องใช้ประโยชน์จากงานบ้านให้คุ้มค่าและรีบรีดผ้าในวันที่อากาศหนาวมากๆ คุณจะใส่เสื้อผ้าที่เพิ่งรีดใหม่ๆ เพื่อให้อุ่นขึ้นก็ได้ ไม่ว่าจะเป็นชามะนาวร้อนๆ สักถ้วยหรือกาแฟแบบเม็กซิกัน การดื่มเครื่องดื่มร้อนๆ ช่วยกระตุ้นให้คุณรู้สึกอุ่นจากภายในสู่ภายนอก ตั้งกาน้ำร้อนและหยิบแก้วกาแฟมาเลย เพราะคุณกำลังจะอุ่นสบายแล้ว คุณอาจจะคิดหรือเคยมีคนบอกคุณว่า การเติมเครื่องดื่มแอลกอฮอล์ลงไปในเครื่องดื่มร้อนจะช่วยให้คุณรู้สึกอุ่นขึ้น แต่จริงๆ แล้วนี่ไม่ใช่คำแนะนำที่ดีเลย เพราะจริงๆ แอลกอฮอล์จะไปลดอุณหภูมิของร่างกาย แม้ว่ามันจะทำให้คุณรู้สึก "บาดคอ" ก็ตาม ถ้าในบ้านคุณมันหนาวแทบจะแข็งตาย คุณก็ควรเลี่ยงแอลกอฮอล์ การอาบน้ำร้อนจากฝักบัวหรือแช่น้ำร้อนก็เพียงพอต่อการทำให้ร่างกายกลับมามีระดับความอุ่นที่เหมาะสม อาบเสร็จ 5 นาทีก็หนาวอีกแล้วเหรอ หลังออกจากห้องน้ำคุณต้องใส่เสื้อผ้าอุ่นๆ ให้เร็วที่สุด แค่ใส่ชุดอยู่บ้านอุ่นๆ เสื้อคลุมยาว และรองเท้าใส่ในบ้าน ก็ช่วยให้ร่างกายของคุณกักเก็บความร้อนจากการแช่น้ำได้แล้ว วิธีนี้เป็นวิธีรักษาร่างกายให้อบอุ่นขึ้นได้ง่ายๆ โดยไม่ต้องทำอะไรมาก การใส่เสื้อผ้าด้านในก็คือการที่คุณใส่เสื้อผ้าเพิ่มเติมจากเสื้อผ้าปกติไว้ด้านใน ซึ่งเสื้อผ้าที่อยู่ด้านในก็อาจจะเป็นอะไรก็ได้หลายแบบ ซึ่งแต่ละแบบก็จะช่วยให้คุณอุ่นโดยไม่ต้องใส่เสื้อนอกให้อีรุงตุงนังหรือทำอะไรเพิ่มเติมมากมาย  เสื้อผ้าสำหรับใส่ด้านในที่พบได้ทั่วไปก็เช่น ถุงน่อง เลกกิ้ง เสื้อที่เก็บความร้อน และลองจอห์น แต่คุณก็ต้องนึกด้วยว่าการใส่เสื้อผ้าไว้ด้านในเช่นนี้อาจทำให้รู้สึกอึดอัดถ้าคุณอยู่ในห้องอุ่นๆ และใส่เสื้อผ้าด้านนอกทับด้วย เช่น ถ้าคุณใส่เสื้อผ้าอุ่นๆ ขับรถไปทำงานในออฟฟิศที่อุ่น คุณก็อาจจะรู้สึกว่าเสื้อผ้าที่เพิ่มอยู่ด้านในนั้นมันร้อนเกินไป หลังจากเล่นสกีคุณอาจจะต้องถอดเหลือแต่เสื้อที่ให้ความอบอุ่นด้านในตอนที่นั่งหน้าเตาผิงในกระท่อมตรงเทือกเขา ถ้ามันทึบโดยทั่วไปก็ถือว่าเหมาะที่จะใส่ทำกิจกรรมอื่นหลังจากเล่นสกี เมื่อคุณรู้ว่าคุณมีโอกาสที่จะเปียก คุณต้องใส่เสื้อผ้ากันน้ำด้านนอกเพื่อให้อุ่น ถ้าน้ำซึมเข้าเสื้อผ้า เสื้อผ้าก็จะยิ่งทำให้คุณหนาวขึ้นไปอีก ตัวอย่างสภาพอากาศที่อาจจะทำให้คุณเปียกก็คือฝนตก หิมะตก และโดนน้ำสาด (เช่น ถ้าคุณนั่งเรือหรือถ้าบนพื้นมีแอ่งน้ำเยอะ) เช่น คุณอาจจะใส่เสื้อกันฝนทับเสื้อโค้ตที่อุ่นแต่กันน้ำได้น้อยกว่า เวลาที่ซื้อเสื้อโค้ต ให้เลือกวัสดุที่กันน้ำมากๆ และอุ่น เช่น นีโอพรีน นอกจากจะต้องรักษาร่างกายให้แห้งแล้ว คุณต้องมองหาเสื้อผ้าที่ทำจากวัสดุที่เป็นฉนวนกันความร้อนด้วย คุณอาจจะเคยได้ยินเกี่ยวกับขนแกะ แต่ไม่ใช่ทุกคนที่จะซื้อผ้าแบบนี้ได้ เพราะฉะนั้นเลือกผ้าชนิดอื่นที่คุณสามารถซื้อได้แล้วออกไปชอปปิ้งเลย  ถ้าเป็นไปได้ให้ใส่ขนสัตว์ เพราะขนสัตว์เป็นฉนวนกันความร้อนที่ดีที่สุดชนิดหนึ่ง แต่ก็อาจจะแพงอยู่เหมือนกัน คุณจะใส่เสื้อผ้าที่ทำจากขนสัตว์แทนการใส่แค่โค้ตขนสัตว์ก็ได้เพื่อลดจำนวนเสื้อผ้าที่คุณต้องใส่ทั้งหมด เสื้อผ้าขนสัตว์ไม่แพงหลายอย่างสามารถหาซื้อได้ตามร้านขายของวินเทจหรือแม้กระทั่งร้านขายของมือสองจากญี่ปุ่น วัสดุที่ทำให้ร่างกายอบอุ่นอื่นๆ ก็เช่น หนังที่มีการเย็บหนังบางๆ ไว้อีกชั้นด้านใน ขนเฟอร์ และนีโอพรีน ขนสัตว์จะช่วยให้คุณอุ่นแม้จะเปียก ซึ่งต่างจากวัสดุอื่นๆ ส่วนใหญ่ เช่น หนังหรือผ้าที่หุ้มด้วยผ้าสำลี ที่บอกว่าว่าคุณสูญเสียความร้อน X% จากศีรษะหรือเท้าหรืออะไรก็แล้วแต่นั้นไม่เป็นความจริงเสียทีเดียวการปล่อยให้อวัยวะเหล่านี้เปล่าเปลือยจะทำให้คุณแทบไม่รู้สึกอุ่นได้จริงๆ เวลาที่ออกไปข้างนอก พยายามใส่เสื้อผ้าพันคอ หมวก ถุงมือ และถุงเท้าขนๆ หนาๆ และรองเท้าบูตคลุมศีรษะ มือ และเท้าไว้ คุณอาจจะใส่ถุงเท้าหรือเลกกิ้ง/ชั้นในกักเก็บความร้อนไว้ข้างในกางเกงยีนส์อีก 2 ชั้นก็ได้ ถึงจะไม่ทำให้คุณดูเป็นเจ้าแม่แฟชั่น แต่มันก็อุ่นอยู่นะ เสื้อผ้าเหล่านี้ต้องกันน้ำได้ เพราะเป็นบริเวณที่คุณมีโอกาสเปียกมากที่สุดและรู้สึกหนาวกว่าบริเวณอื่น เช่น ถ้าเป็นไปได้ให้ใส่ถุงมือหนังที่มีการเย็บหนังบางๆ ไว้อีกชั้นด้านใน เวลาที่คุณต้องออกไปข้างนอก ให้พยายามอยู่ห่างจากสิ่งต่อไปนี้ให้มากที่สุด : ฝน หิมะ แอ่งน้ำ น้ำแข็ง และลม สิ่งเหล่านี้ถ้าอยู่ใกล้เกินไปจะทำให้คุณรู้สึกหนาวได้ เสื้อผ้าและร่างกายของคุณโดยปกติจะสามารถรับอุณหภูมิของอากาศได้สบายๆ อยู่แล้ว ระหว่างตึกให้เดินเร็วๆ นั่งรถถ้าทำได้ และเวลาที่ต้องอยู่ข้างนอกก็พยายามเดินในที่ร่ม คุณอาจจะพกแหล่งความร้อนเล็กๆ ติดตัวไว้ถ้าต้องต่อสู้กับความหนาวอยู่เสมอ ของเล็กๆ เช่น ที่อุ่นมือที่ใช้ซ้ำได้ที่คุณสามารถพกใส่กระเป๋ากางเกงไว้เพื่อให้มืออุ่นเวลาที่ถุงมือเอาไม่อยู่ ของอื่นๆ เช่น ถ้วยพกพาที่ใส่ซุปเอาไว้สามารถช่วยให้คุณอุ่นจากข้างในได้  คุณสามารถทำที่อุ่นมือเองได้ถ้าคุณไม่สามารถหาซื้อในราคาที่สมเหตุสมผลได้ มีหลายเว็บไซต์ที่สอนวิธีทำที่อุ่นมือ และคุณก็สามารถทำเองได้ง่ายๆ หากใช้วัตถุดิบที่ถูกต้อง เรารู้ว่าคุณอยากดูเซ็กซี่ แต่ชาวเอสกิโมเขาก็ไม่ได้ใส่เสื้อโค้ตตัวใหญ่และกางเกงหลวมๆ แบบไม่มีเหตุผล เวลาที่คุณใส่เสื้อผ้ารัดๆ เสื้อผ้าจะไม่ทำให้คุณอุ่นหรือสบายตัว แต่ถ้าคุณอยากรักษาร่างกายให้อบอุ่น คุณต้องใส่เสื้อผ้าหลวมๆ หน่อย เพราะมันจะสร้างชั้นกักเก็บอากาศอบอุ่นระหว่างผิวกับสภาพแวดล้อมที่อยู่อีกด้านของผ้า ถ้าเสื้อผ้าอย่างเดียวไม่ทำให้คุณรู้สึกอุ่น ก็ให้ร่างกายสร้างความร้อนขึ้นมา ขยับแข้งขยับขาเพื่อเผาผลาญพลังงานในร่างกาย ซึ่งจะระบายออกมาเป็นความร้อน ลองออกกำลังกายหรืออย่างน้อยก็พยายามอย่ายืนเฉยๆ กระโดดตบเป็นการออกกำลังกายที่ดีหากคุณอยู่ข้างใน แต่ถ้าคุณอยู่ข้างนอกการขยับแข้งขยับขาแบบนั้นอาจเป็นอันตรายเพราะพื้นอาจจะลื่น วิธีขยับแข้งขยับขาที่ดีกว่านั้นเวลาอยู่ข้างนอกก็คือการทำบริหารต้นขาเล็กๆ น้อยๆ ซึ่งจะมีโอกาสลื่นน้อยกว่า
ใส่เสื้อผ้าเป็นชั้นๆ เพื่อที่คุณจะได้ปรับตามสภาพแวดล้อมที่ต่างกันได้. ติดฉนวนกันความร้อนที่บ้าน. ปิดประตูห้องที่ไม่ใช้และกระจายความร้อนจากห้องกลาง. อุดรูที่มีลมเย็นพัดเข้ามา. จัดที่นอน. อบคุกกี้. ดื่มอะไรร้อนๆ. อาบน้ำร้อนหรือแช่น้ำร้อน. ใส่เสื้อผ้าด้านใน. ใส่เสื้อกันน้ำด้านนอก. ใส่เสื้อผ้ากักเก็บความร้อน. ปกป้องศีรษะ มือ เท้าของคุณให้ดี. ปกป้องตัวเองจากสิ่งที่ทำให้หนาว. พกของที่ทำให้อุ่นติดตัว. ใส่เสื้อผ้าพอดีตัว. ขยับแข้งขยับขาเพื่อสร้างความอุ่น.
https://www.wikihow.com/Stay-Warm-in-Cold-Weather https://www.wikihow.com/Stay-Warm-in-Cold-Weather
Staying Warm Inside Staying Warm Outside